Η **INTRACOM Defense Electronics - IDE**, θυγατρική της Intracom Holdings που εντάσσεται στους μεγαλύτερους πολυεθνικούς ομίλους τεχνολογίας της Ελλάδας, αποτελεί εταιρεία-ηγέτη στον τομέα της ανάπτυξης και της παραγωγής ηλεκτρονικών και συστημάτων επικοινωνίας στο χώρο της άμυνας και της ασφάλειας.

Η IDE κατέχει μοναδική τεχνογνωσία στη σχεδίαση, ανάπτυξη και παραγωγή προϊόντων που ενσωματώνουν τεχνολογίες αιχμής σε τακτικές επικοινωνίες, ασφάλεια πληροφοριών, συστήματα διοίκησης ελέγχου και επικοινωνιών (C3I), συστήματα επιτήρησης, αναγνώρισης και ασφάλειας, υβριδικά συστήματα ηλεκτρικής ισχύος, ηλεκτρονικά πυραυλικών συστημάτων, με επανδρωμένα οχήματα (UAVs και USVs) καθώς και λογισμικό αμυντικών εφαρμογών. Η εταιρεία συμμετέχει σε διεθνή προγράμματα ανάπτυξης και παραγωγής όπως και σε διεθνείς συνεργασίες για την παραγωγή και εξαγωγή αμυντικού εξοπλισμού και περιλαμβάνεται στην επίσημη λίστα προμηθευτών του ΝΑΤΟ.

**Θέση Πρακτικής Άσκησης**

**H INTRACOM Defense Electronics** αναζητά **Μηχανολόγο Μηχανικό** στο πλαίσιο του προγράμματος εξάμηνης (6) πρακτικής άσκησης. Ο/η φοιτητής/ρια θα εργασθεί στην έδρα της εταιρίας, στο Κορωπί Αττικής, στη Διεύθυνση Παραγωγής (Manufacturing Department) με ωράριο 09.00:17.00 ή 07.00:15.00 και θα συμμετέχει σε:

* Ανάλυση φάκελου τεχνικής τεκμηρίωσης (Technical Data Package) των προϊόντων
* Δημιουργία φακέλου παραγωγής (Manufacturing Data Package) των προϊόντων
* Διαχείριση & υλοποίηση εντολών τεχνικής αλλαγής των προϊόντων
* Τεχνική υποστήριξη (επίλυση προβλημάτων, προτάσεις βελτίωσης) της παραγωγικής διαδικασίας

Η IDE, πέρα από το μισθολογικό (αμοιβή βάσει νομοθεσίας), παρέχει: ιδιωτική ιατροφαρμακευτική περίθαλψη /νοσοκομειακή ασφάλιση και δωρεάν μεταφορά με εταιρικά λεωφορεία από και προς τους σταθμούς ΜΕΤΡΟ/ΠΡΟΑΣΤΙΑΚΟ/ΗΛΕΚΤΡΙΚΟ.

**Οι ενδιαφερόμενοι φοιτητές μπορούν να προωθήσουν το βιογραφικό τους σημείωμα στην ηλεκτρονική διεύθυνση** **hr@intracomdefense.com** **ή** **ksyn@intracomdefense.com****.** Για περισσότερες πληροφορίες, παρακαλώ, απευθυνθείτε στην κ. Συνοδινού Κίρκη (HR) στο 210-6678015.